Kalio trąša

Kalio trąša – mineralinės medžiagos, vartojamos augalų maitinimui kaliu gerinti. Pagrindinis kalio trąšų šaltinis – gamtinių kalio druskų telkiniai. Kalio trąšos tinka visiems augalams ir visuose dirvožemiuose, tačiau itin veiksmingos jauriniuose dirvožemiuose ir durpynuose. Lengvai tirpsta vandenyje, kalis gerai laikosi dirvoje, todėl tręšti galima ir rudenį. Iš kalio trąšų gaminamas kalio chloridas ir kalio sulfatas, kalimagnezija. Geriau vartoti kalio sulfatą, nes jame nėra augalams kenksmingo chloro (kai kuriems augalams, pvz., bulvėms, citrusinėms kultūroms, jis netgi žalingas).

Trūkstant kalio lapai pasidaro melsvai žali, po to išblykšta, paruduoja, ima džiūti jų viršūnė ir tarpgysliai. Lapų forma pasikeičia, jie tampa minkšti ir silpnėja.

Kalio trąšos skirstomos į:
 koncentruotąsias, turinčias ~ 59-60 % kalio (pvz., kalio chloridas)
 žaliavines, turinčias jo ~10 % (pvz., kainitas).

 Naudojamos trąšos 
Iš kalio trąšų Lietuvoje naudojamas kalio chloridas (KCl). Tai svarbiausioji kalio trąša. Turi 59 -61 % K2O. Tai dažniausiai balti (rusvi arba pilki) ir smulkūs (0,15–0,75 mm) kristalai. Gerai tirpsta vandenyje. Beriamas į dirvą anksti (prieš sėją), kad vanduo spėtų išplauti chlorą. Į Lietuvą atsivežama iš Soligorsko (Baltarusija).

Kalio sulfatas (K2 SO4), gaunamas iš kalio chlorido tirpalo, veikiamo magnio sulfatu. Turi 45 -52 % K2O. Tai balti, smulkūs kristaliniai milteliai. Kadangi jo gaminama nedaug (brangus), vartojamas tik chlorui jautriems augalams (pvz., tabakui, pomidorams, linams, bulvėms) tręšti.

Kalio karbonatas/ potašas (K2CO3), gaunamas kaip aliuminio gamybos iš nefelino atlieka. Turi 55 -56 % K2O. Stiprios šarminės reakcijos. Greitai drėksta, tirpsta. Vartojamas rūgščioms dirvoms ir chlorui jautriems augalams tręšti. Medžio pelenai turi ~ 14 % K2O, cemento dulkės ~ 15 %.

 Nauda augalams ir naudojimas 
Kalis reguliuoja augalų maitinimą, didina atsparumą ligoms, mažina nitratų susikaupimą, kalio jonai yra vieni iš pagrindinių jonų ląstelių biopotencialų susidaryme. Sudaro 1–2 % augalų sausos medžiagos. Daugiau jo jaunose augalo dalyse ir lapuose. Jis dalyvauja fotosintezės procese, t. y., susidarant cukrums ir krakmolui, taip pat greitina baltymų sintezę aktyvindamas fermentus, katalizuojančius pektidų susidarymą iš aminorūgščių. Kai dirvose pakanka kalio, stiebai išauga tvirtesni ir atsparesni išgulimui.

Kalio trąšos paprastai į dirvą beriamos su fosforo arba azoto ir fosforo trąšomis. Efektyviausiai veikia durpiniuose, salpiniuose, prie smėlio ir lengvuose velėniniuose jauriniuose priemolio dirvožemiuose. Naudingos visiems augalams, o ypač bulvėms, cukriniams runkeliams, pašariniams šakniavaisiams, tabakui, linams, kanapėms, ankštiniams augalams, kukurūzams, žiemkenčiams, pašarinėms žolėms. Tręšiant jomis nuolat be kalkių priedo, didėja dirvožemių rūgštingumas. Žiemkenčiams kalio trąšos beriamos rudenį, prieš sėją, cukriniams ir pašariniams runkeliams dažniausiai t. p. iš rudens, dobilams ir ganykloms – anksti pavasarį. Kai dirvos tręšiamos nedidelėmis mėšlo normomis (20 t/ha), kalio trąšų normos mažinamos pusiau.

Pasaulinė kalio trąšų rinka
Gamyba ir pasiūla
2022 m. kalio druskos (kalio chlorido) gavyba sumažėjo 16,1% ir siekė kiek daugiau nei 37 mln. tonų grynosios medžiagos. Šis sumažėjimas daugiausia susijęs su Rytų Europos ir Centrinės Azijos regionais, ypač Baltarusija ir Rusija, kuriose dėl tarptautinių sankcijų eksportas smarkiai sumažėjoPasaulinė pagrindinių trąšų runka.

Kalio trąšų rinka yra itin koncentruota: beveik 75% pasaulinės produkcijos yra eksportuojama, o 90% šio eksporto tenka penkioms šalims – Kanadai, Rusijai, Baltarusijai, Izraeliui ir Vokietijai. Kanada užima apie 50% pasaulinės kalio trąšų rinkosTrašų kainos krito bet žemdirbiams vis tiek brangu.

+ Pasaulinė kalio trąšų rinkaUžkulisiuose – Lukašenkos žaidimai dėl trąšų: ar sankcijų antrankiai ims laisvėti?   2021  2022  2023 Baltarusija  18,42%  8,92%  8,84% Kanada  43,47%  50,42%  42,28% Rusija  17,92%  16,05%  20,26% Kt. šalys  20,19%  24,62%  28,62% Viso (t)  33 275 940  28 193 739  32 793 191

Geopolitiniai veiksniai
Rusijos ir Baltarusijos įtaka kalio trąšų rinkai yra reikšminga. Baltarusijos valstybinė įmonė „Belaruskalij“ valdo apie 20% pasaulinės kalio trąšų rinkos. Lietuvai nutraukus „Belaruskalij“ trąšų tranzitą per savo teritoriją, Baltarusija susidūrė su logistinių maršrutų paieška per Rusijos uostus, o tai gali padidinti Rusijos įtaką šioje rinkojeKalio trąšos – naujas žaislas Putino rankose? Juodžiausias scenarijus visai tikėtinas.

Prognozės ir iššūkiai
Trąšų gamyba susiduria su dideliu rinkos nepastovumu, kurį lemia geopolitinės krizės, įtampa energijos rinkose bei klimato reiškiniai. Pavyzdžiui, 2024 m. vasarą Egiptas sustabdė karbamido gamybą dėl karščio bangos, nes šaliai reikėjo energiją panaudoti oro kondicionavimuiTrąšų rinka: su kokiais iššūkiais susiduria Europos žemės ūkis?. 

Ateityje kalio trąšų rinkos stabilumas priklausys nuo geopolitinių įvykių, energetikos kainų ir klimato sąlygų. Šie veiksniai lems tiek trąšų pasiūlą, tiek jų kainas pasaulinėje rinkoje.

Šaltiniai

Kategorija:Trąšos